ZAPISNIK

Sa 29. sjednice Općinskog vijeća Općine Čepin održane 17. prosinca 2020. godine u sali Hrvatskog doma u Čepinu, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 15 članova Vijeća od izabranih 17 te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša

2. Ksenija Rajtek

3. Boris Marks

4. Miroslav Jerković

5. Valentin Pavleković

6. Velimir Džambić

7. Zoran Horvat

8. Anamarija Paulić

9. Josip Đimber

10. Melani Starčević

11. Josip Skočibušić

12. Marko Brekalo

13. Marija Čačić

14. Ivana Šariri

15. Zvonimir Bratić

SJEDNICI NISU NAZOČNI:

1. Mario Žanko

2. Tanja Paun.

Sjednici su također nazočni: općinski načelnik Dražen Tonkovac, zamjenici općinskog načelnika Ivan Žeravica i Mateja Kalajžić,, pročelnici K. Crnković i Mirjana Cvitkušić, v.d. pročelnice Marica Beraković, viši savjetnik Željko Mamić, direktor poduzeća Urednost d.o.o. i Komunalac Čepin d.o.o. Željko Barišić, zapovjednik Javne vatrogasne postrojbe Čepin Tomislav Nađ.

Predsjednik Općinskog vijeća upoznao je nazočne sa predloženim dnevnim redom. Budući da su u međuvremenu stigli dodatni materijali naveo je da će se ovaj dnevni red morati nadopuniti.

Pročelnik K. Crnković naveo je kako su vijećnicima stavljene na stol Odluke koje je potrebno donijeti zbog nužnosti, te da se dnevni red nadopuni pod točkom 2. „Donošenje Odluke o izmjenama i dopunama Odluke o osnivanju javne ustanove Javna vatrogasna postrojba Čepin“, pod točkom 5. „Donošenje Odluke o mjerama pomoći poduzetnicima, obrtnicima i udrugama za ublažavanje negativnih ekonomskih posljedica izazvanih epidemijom virusa COVID-19 na području Općine Čepin“, pod točkom 10. „Donošenje Odluke o odobrenju zamolbe trgovačkog društva URES j.d.o.o iz Čepina i točkom 11. „Donošenje Odluke o odobrenju zamolbe Tomislava Madunića iz Čepina, K.F. Šepera 6.“

Vijećnica M. Čačić istaknula je da je se dodatni materijal mogao vijećnicima dostaviti mailom.

Vijećnika Z. Bratić zanima koja je razlika i što je se promijenilo u odnosu na prvotni prijedlog u dnevnom redu vezano za potporu poduzetnica.

Obrazloženje je dao pročelnik K. Crnković.

Predsjednik Općinskog vijeća pročitao je dnevni red sa predloženim dopunama.

Općinsko vijeće Općine Čepin sa 13 glasova ZA, 1 glas PROTIV i 1 glas SUZDRŽAN usvojilo je sa predloženom dopunom dnevni red kako slijedi:

D N E V N I R E D

1. Usvajanje zapisnika sa 27. i 28. sjednice Općinskog vijeća Općine Čepin

2. Donošenje Odluke o izmjenama i dopunama Odluke o osnivanju javne ustanove Javna vatrogasna

postrojba Čepin

3. Donošenje Zaključka o davanju prethodne suglasnosti na Prijedlog Statuta Javne vatrogasne

postrojbe Čepin

4. Donošenje Zaključka o davanju prethodne suglasnosti na Program rada s financijskim planom

Javne vatrogasne postrojbe Čepin za 2021. godinu

5. Donošenje Odluke o mjerama pomoći poduzetnicima, obrtnicima i udrugama za ublažavanje

negativnih ekonomskih posljedica izazvanih epidemijom virusa COVID-19 na području

Općine Čepin

6. Donošenje Odluke o davanju stanova u najam

7. Donošenje Odluke o utvrđivanju visine slobodno ugovorene najamnine

8. Donošenje Odluke o osnivanju i imenovanju Povjerenstva za davanje stanova u najam

9. Donošenje Odluke o djelomičnom oslobađanju od plaćanja komunalnog doprinosa

10. Donošenje Odluke o odobrenju zamolbe trgovačkog društva URES j.d.o.o. iz Čepina

11. Donošenje Odluke o odobrenju zamolbe Tomislava Madunića iz Čepina, K.F. Šepera 6

12. Razno

TOČKA 1. USVAJANJE ZAPISNIKA SA 27. I 28. SJEDNICE OPĆINSKOG VJIEĆA

OPĆINE ČEPIN

Vijećnik Z. Bratić iznio je primjedbu na zapisnik sa 27. sjednice kako gotovo pod svim točkom nisu pisani odgovori. Izlaganja od strane oporbe stavljaju se dosta netočno, a od vladajuće većine apsolutno nema ništa. Moli da uđe u zapisnik kada se napiše da je načelnik dao odgovor, da se isto tako napiše i za njegovo izlaganje sažeto. Vezano za zapisnik sa 28. sjednice iznio je primjedbu pod točkom 1. gdje piše „Vijećnik Z. Bratić smatra kako ulice koje su tek u izgradnji ili sa malim brojem stanovnika nikako ne mogu nositi…..“ naveo je kako on nije rekao „nikako“ nego „da nije primjereno“, ali da je dao i prijedlog da se kulturni centar nazove Sinišom Glavaševićem, a neki budući trg ili neki ozbiljniji objekt sa imenom Blage Zadre, a što u zapisniku ne piše. Ispričao se, te naveo kako u zapisniku pište „Kako je došlo do vrijeđanja vijećnika Z. Bratića i općinskog načelnika…..“, te naveo kako je došlo do vrijeđanja između načelnika i vijećnika Bratića. Zanima ga zašto u zapisniku nije evidentirano da je načelnik napustio sjednicu.

Odgovor je dao općinski načelnik.

Predsjednik Općinskog vijeća stavlja na glasovanje zapisnik sa 27. sjednice Općinskog vijeća.

Općinsko vijeće Općine Čepin sa 11 glasova ZA, 3 glasa PROTIV i 1 glasom SUZDRŽAN usvojilo je zapisnik sa 27. sjednice Općinskog vijeća Općine Čepin.

Predsjednik Općinskog vijeća stavlja na glasovanje zapisnik sa 28. sjednice Općinskog vijeća.

Općinsko vijeće Općine Čepin sa 10 glasova ZA, 2 glasa PROTIV i 3 glasa SUZDRŽAN

usvojilo je zapisnik sa 28. sjednice Općinskog vijeća Općine Čepin.

TOČKA 2. DONOŠENJE ODLUKE O IZMJENAMA I DOPUNAMA ODLUKE O

OSNIVANJU JAVNE USTANOVE JAVNA VATROGASNA POSTROJBA ČEPIN

Vijećnici su na stol dobili materijal za ovu točku dnevnog reda.

S ovom točkom nazočne je upoznao pročelnik K. Crnković rekavši kako je Hrvatska vatrogasna zajednica dala pozitivno mišljenje i suglasnost na isto. Kada se od strane sva tri osnivača (i Općine Vladislavci i Općine Vuka) donese ta Odluka pristupiti će se potpisivanju Sporazuma.

Budući da nije bilo pitanja niti prijedloga predsjednik Općinskog vijeća zaključuje raspravu i stavlja na glasovanje prijedlog Odluke o izmjenama i dopunama Odluke o osnivanju javne ustanove Javna vatrogasna postrojba Čepin.

Općinsko vijeće Općine Čepin sa 14 glasova ZA i 1 glasom SUZDRŽAN donijelo je

ODLUKU

o izmjenama i dopunama Odluke o osnivanju javne ustanove

Javna vatrogasna postrojba Čepin

(Odluka o izmjenama i dopuna Odluke o osnivanju je sastavni dio zapisnika)

TOČKA 3. DONOŠENJE ZAKLJUČKA O DAVANJU PRETHODNE SUGLASNOSTI

NA PRIJEDLOG STATUTA JAVNE VATROGASNE POSTROJBE ČEPIN

Vijećnici su zajedno sa dnevnim redom dobili i materijal za točku 3. dnevnog reda.

S ovom točkom nazočne je upoznao pročelnik K. Crnković.

Predsjednik Općinskog vijeća otvara raspravu.

Vijećnika M. Čačić zanima tko je tu uključen u vatrogasno vijeće, na koji način funkcioniraju, te da li je ono već imenovano.

Vijećnika M. Brekala interesira koliko se iz Općine Čepin izdvaja za vatrogastvo i zašto je došlo do toga da će Općina Čepin izdvajati novac za dvije Vatrogasne postrojbe.

U raspravi su sudjelovali vijećnici: M. Čačić, M. Brekalo.

Odgovore na postavljena pitanja dali su Tomislav Nađ, općinski načelnik.

Predsjednik Općinskog vijeća zaključuje raspravu i stavlja na glasovanje prijedlog Zaključka o davanju prethodne suglasnosti na prijedlog Statuta Javne vatrogasne postrojbe Čepin.

Općinsko vijeće Općine Čepin sa 14 glasova ZA i 1 glasom SUZDRŽAN donijelo je

ZAKLJUČAK

o davanju prethodne suglasnosti na Prijedlog

Statuta Javne vatrogasne postrojbe Čepin

(Zaključak je sastavni dio zapisnika)

TOČKA 4. DONOŠENJE ZAKLJUČKA O DAVANJU PRETHODNE SUGLASNOSTI NA

PROGRAM RADA S FINANCIJSKIM PLANOM JAVNE VATROGASNE

POSTROJBE ČEPIN ZA 2021. GODINU

Vijećnici su zajedno sa dnevnim redom dobili i materijal za točku 4. dnevnog reda.

S ovom točkom dnevnog reda nazočne je upoznao je Tomislav Nađ, rekavši kako je većina toga identična sa Programom rada s financijskim planom 2020. i sukladan je Proračunu za 2021.g.

Predsjednik Općinskog vijeća otvara raspravu.

Vijećnik M. Brekalo moli da se za slijedeću sjednicu pripremi zapisnik sa Vijeća na kojem je donesena Odluka o izglasavanju Javne vatrogasne postrojbe iz koje je vidljivo točno koliko je ljudi i za čega se glasalo i dostavi kopija zvučnog zapisa sa iste sjednice. Moli da u zapisnik uđe odgovor gosp. načelnika a vezano za osnivanje Javne vatrogasne postrojbe Čepin kojim tvrdi da on laže i iznosi lažnu tvrdnju. Ukoliko se to ne želi unijeti u zapisnik moli da mu se dostavi i zvučni zapis sa ove 29. sjednice.

Vijećnica M. Čačić zanima tko obavlja knjigovodstvene poslove za Javnu vatrogasnu postrojbu. Zatražila je objašnjenje za slijedeće stavke: naknada za rad predstavničkih i izvršnih tijela u iznosu od 63.000,00 kn, koja su to predstavnička i izvršna tijela; ostali nespomenuti rashodi poslovanja u iznosu od 64.100,00 kn, intelektualne i osobne usluge u iznosu od 48.750,00 kn, rashodi za usluge u iznosu od 48.850,00 kn, kakve su to sve usluge.

U raspravi su sudjelovali vijećnici: M. Brekalo, M. Čačić.

Odgovor su dali općinski načelnik D. Tonkovac, zapovjednik Javne vatrogasne postrojbe Čepin Tomislav Nađ.

Predsjednik Općinskog vijeća zaključuje raspravu i stavlja na glasovanje prijedlog Zaključka o davanju prethodne suglasnosti na Program rada s financijskim planom Javne vatrogasne postrojbe Čepin za 2021. godinu.

Općinsko vijeće Općine Čepin sa 14 glasova ZA i 1 glasom SUZDRŽAN donijelo je

ZAKLJUČAK

o davanju prethodne suglasnosti na Program rada s financijskim planom

Javne vatrogasne postrojbe Čepin za 2021. godinu

(Zaključa je sastavni dio zapisnika)

TOČKA 5. DONOŠENJE ODLUKE O MJERAMA POMOĆI PODUZETNICIMA,

OBRTNICIMA I UDRUGAMA ZA UBLAŽAVANJE NEGATIVNIH

EKONOMSKIH POSLJEDICA IZAZVANIH EPIDEMIJOM VIRUSA

COVID-19 NA PODRUČJU OPĆINE ČEPIN

Vijećnici su dopunu materijala za ovu točku dnevnog reda dobili na stol prije početka sjednice.

S ovom točkom nazočne je upoznao općinski načelnik D. Tonkovac rekavši da su to mjere pomoći u pokriću razlike u bruto plaći, pokriću komunalne naknade, naknade za zakup javne površine (terase), naknade za zakup poslovnog prostora u vlasništvu Općine, pomoć obrtnicima, ugostiteljima, udrugama. Donosi se i jednokratna mjera u iznosu od 10.000,00 kn za sve djelatnosti koje su zatvorene po naputku Stožera. Mjere teku od prosinca 2020., počinju se podnositi u siječnju 2021. g., a moći će se podnositi do 30. studenog 2021. g.

Predsjednik Općinskog vijeća otvara raspravu.

Vijećnika M. Brekala zanima koliko će Općinu Čepin koštati ta mjera, iz kojih izvora će ta sredstva ići, o koliko se ljudi radi i koliko ima registriranih obrta.

Vijećnica M. Čačića zatražila je informaciju koliko je okvirno na području Općine Čepin do 01. prosinca ove godine registrirano poduzetnika, obrtnika bilo kojih oblika gospodarske djelatnosti.

Vijećnik Z. Bratić smatra da ta sredstva neće biti dovoljna, te da će to biti više.

U raspravu su sudjelovali: M. Brekalo, M. Čačić, Z. Bratić.

Odgovor su dali općinski načelnik D. Tonkovac, v.d. pročelnice M. Beraković.

Predsjednik Općinskog vijeća zaključuje raspravu i stavlja na glasovanje prijedlog Odluke o mjerama pomoći poduzetnicima, obrtnicima i udruga za ublažavanje negativnih ekonomskih posljedica izazvanih epidemijom virusa COVID-19 na području Općine Čepin.

Općinsko vijeće Općine Čepin jednoglasno je donijelo

ODLUKU

o mjerama pomoći poduzetnicima, obrtnicima i udrugama za ublažavanje negativnih

ekonomskih posljedica izazvanih epidemijom virusa COVID-19

na području Općine Čepin

(Odluka o mjerama pomoći je sastavni dio zapisnika)

TOČKA 6. DONOŠENJE ODLUKE O DAVANJU STANOVA U NAJAM

Vijećnici su zajedno sa dnevnim redom dobili i materijal za točku 6. dnevnog reda.

S ovom točkom nazočne je upoznao pročelnik K. Crnković.

Predsjednik Općinskog vijeća otvara raspravu.

Vijećnik M. Brekalo zanima koje je stanove Općina Čepin kupila i koliko Općina Čepin ima stanova u svom vlasništvu, koliko je novaca prihodovano od istih i da li je iznajmljivala te stanove.

Vijećnik J. Skočibušić postavio je pitanje koliko je javnih sredstava utrošeno u obnovu kuće u ulici B.J. Jelačića, koja tvrtka, obrt ili pravna osoba je izvodila radove i kada je to napravljeno. Moli da se na to pitanje dostavi pisani odgovor svim vijećnicima za slijedeću sjednicu.

U raspravi su sudjelovali vijećnici: M. Brekalo, J. Skočibušić.

Odgovor su dali pročelnik K. Crnković, v.d. pročelnice M. Beraković, općinski načelnik D. Tonkovac.

Predsjednik Općinskog vijeća zaključuje raspravu i stavlja na glasovanje prijedlog Odluke o davanju stanova u najam.

Općinsko vijeće Općine Čepin sa 12 glasova ZA, 1 glasom PROTIV i 2 glasa SUZDRŽAN donijelo je

ODLUKU

o davanju stanova u najam

(Oduka o davanju stanova u najam je sastavni dio zapisnika)

TOČKA 7. DONOŠENJE ODLUKE O UTVRĐIVANJU VISINE SLOBODNO UGOVORENE

NAJAMNINE

Vijećnici su zajedno sa dnevni redom dobili i materijal za točku 7. dnevnog reda.

S ovom točkom dnevnog reda nazočne je upoznao pročelnik K. Crnković te istaknuo kako je predložena cijena za sve stanove u vlasništvu Općine Čepin koji se budu davali u najam iznosi 1,00 kuna/m2.

Predsjednik Općinskog vijeća otvara raspravu.

U raspravi je sudjelovao vijećnik Z. Bratić.

Predsjednik Općinskog vijeća zaključuje raspravu i stavlja na glasovanje prijedlog Odluke o utvrđivanju visine slobodno ugovorene najamnine.

Općinsko vijeće Općine Čepin sa 12 glasova ZA, 2 glasa SUZDRŽAN i 1 glasom PROTIV donijelo je

ODLUKU

o utvrđivanju visine slobodno ugovorene najamnine

(Odluka o utvrđivanju visine slobodno ugovorene najamnine je sastavni dio zapisnika)

TOČKA 8. DONOŠENJE ODLUKE O OSNIVANJU I IMENOVANJU POVJERENSTVA ZA

DAVANJE STANOVA U NAJAM

Vijećnici su zajedno sa dnevnim redom dobili i materijal za točku 8. dnevnog reda.

S ovom točkom nazočne je upoznao pročelnik K. Crnković te naveo kako su u predloženo Povjerenstvo imenovani: 1. Marica Beraković, za predsjednicu, 2. Mihael Mak, za člana i 3. Krešimir Crnković, za člana.

Predsjednik Općinskog vijeća otvara raspravu.

Budući da nije bilo pitanja ni prijedloga predsjednik Općinskog vijeća zaključuje raspravu i stavlja na glasovanje prijedlog Odluke o osnivanju i imenovanju Povjerenstva za davanje stanova u najam.

Općinsko vijeće Općine Čepin sa 13 glasova ZA, 1 glasom PROTIV i 1 glasom SUZDRŽAN donijelo je

ODLUKU

o osnivanju i imenovanju Povjerenstva za davanje stanova u najam

(Odluka o osnivanju i imenovanju Povjerenstva je sastavni dio zapisnika)

TOČKA 9. DONOŠENJE ODLUKE O DJELOMIČNOM OSLOBAĐANJU OD PLAĆANJA

KOMUNALNOG DOPRINOSA

Vijećnici su zajedno sa dnevnim redom dobili i materijal za točku 9. dnevnog reda.

S ovom točkom nazočne je upoznala v.d. pročelnice M. Beraković rekavši kako je Mateja Kovačeka iz Beketinaca, Čepinska 44a, mladi poljoprivrednik podnio zahtjev o oslobađanju plaćanja komunalnog doprinosa. Kako ta mogućnost ne postoji predlaže oslobođenje u visini 90% po rješenju.

Predsjednik Općinskog vijeća otvara raspravu.

Vijećnica M. Čačić postavila je pitanje postoji li generalna odluka o oslobađanju plaćanja komunalnog doprinosa.

U raspravi su sudjelovali vijećnici: M. Čačić, J. Skočibušić.

Odgovor su dali v.d. pročelnice M. Beraković, općinski načelnik D. Tonkovac.

Predsjednik Općinskog vijeća zaključuje raspravu i stavlja na glasovanje prijedlog Odluke o djelomičnom oslobađanja od plaćanja komunalnog doprinosa.

Općinsko vijeće Općine Čepin jednoglasno je donijelo

ODLUKU

o djelomičnom oslobađanju od plaćanja komunalnog doprinosa

(Odluka o djelomičnom oslobađanjuje sastavni dio zapisnika)

TOČKA 10. DONOŠENJE ODLUKE O ODOBRENJU ZAMOLBE TRGOVAČKOG

DRUŠTVA URES j.d.o.o. IZ ČEPINA

Vijećnici su na stol dobili materijal za točku 10. dnevnog reda.

Nadalje s ovom točkom nazočne je upoznao općinski načelnik rekavši kako je 28.10.2020. g. u Općinu pristigao dopis vlasnice Ivane Tomić, kao i sa održanim sastankom sa istom, a vezano za obeštećenje zbog štete koja će nastati uklanjanjem poslovne zgrade u Čepinu, K. Zvonimira bb, kao i financijskog gubitka koje će nastati uslijed nemogućnosti obavljanja djelatnosti trgovačkog društva, a sve radi izgradnje AGRO Parka Čepin, na lokaciji K. Zvonimira bb, Čepin. Procjembenim elaboratom procijenja je vrijednost zgrade u iznos od 105.000,00 kn. Sa vlasnicom je dogovoreno da iznos bude 75.000,00 kn.

Predsjednik Općinskog vijeća otvara raspravu.

Vijećnika M. Brekala zanima koje će površine biti AGRO park i da li ima projekt.

Vijećnik J. Skočibušić moli objašnjenje za zadnju rečenicu u pismu gđe. Tomić koja glasi „Na taj način bi mogli nastaviti poslovanje u poslovnom prostoru u sklopu Tržnog centra, a sve temeljem obećanja načelnika Tonkovca.“, kakav se obećao poslovni prostor u AGRO centru.

U raspravi su sudjelovali vijećnici: M. Brekalo, J. Skočibušić, Z. Bratić.

Odgovor su dali općinski načelnik D. Tonkovac, pročelnik K. Crnković.

Predsjednik Općinskog vijeća zaključuje raspravu i stavlja na glasovanje prijedlog Odluke o odobrenju zamolbe trgovačkog društva URES j.d.o.o. iz Čepina.

Općinsko vijeće Općine Čepin sa 12 glasova ZA i 3 glasa SUZDRŽAN donijelo je

ODLUKU

o odobrenju zamolbe trgovačkog društva URES j.d.o.o. iz Čepina

(Odluka o odobrenju zamolbe trgovačkog društva URES j.d.o.o. je sastavni dio zapisnika)

TOČKA 11. DONOŠENJE ODLUKE O ODOBRENJU ZAMOLBE TOMISLAVA MADUNIĆA

IZ ČEPINA, K.F. ŠEPERA 6

Vijećnici su na stol dobili materijal za točku 11. dnevnog reda.

S ovom točkom nazočne je upoznao općinski načelnik. Obitelj Madunić se nalazi u teškom stanju, te su zamolili pomoć Općine u vidu građevinskih radova. Na molbu obitelji Madunić da izvođenje radova obavi Obrt vl. Zoran Čuić, isti je dostavio ponude u iznosu od 35.200,00 kn.

U raspravi su sudjelovali: M. Brekalo, Z. Bratić.

Odgovor je dao općinski načelnik D. Tonkovac.

Predsjednik Općinskog vijeća zaključuje raspravu i stavlja na glasovanje prijedlog Odluke o odobrenju zamolbe za pomoć Tomislava Madunića iz Čepina, K.F Šepera 6.

Općinsko vijeće Općine Čepin jednoglasno je donijelo

ODLUKU

o odobrenju zamolbe za pomoć Tomislava Madunića iz Čepina, K.F. Šepera 6

(Odluka o odobrenju zamolbe za pomoć Tomislava Madunića je sastavni dio zapisnika)

TOČKA 12. RAZNO

Vijećnik Z. Bratić zanima da li Općina Čepin ima definirano kako bi se nekakvim pravilnikom ili radnim materijalom provelo testiranje na alkohol i druga sredstva ovisnosti u Općini Čepin. Smatra da Općina Čepin trebala educirati ljude i kupiti uređaj Dreger, da se sukladno tom pravilniku kada se zatekne alkohol u Općini može utvrditi alkoholizirano stanje.

Vijećnika M. Brekalu zanima da li su ove godine svi djelatnici i zaposlenici Općine Čepin dobili božićnicu, uskrsnicu i naknadu za prijevoz, te da li isto pravo ostvaruju načelnik i njegovi zamjenici i u kojem iznosu. Nadalje je postavio pitanje s obzirom da poduzeće Komunalac i Urednost plaćanju najamninu privatnoj osobi, zašto se u kuću u ulici B.J. Jelačića ne smjesti poduzeće Komunalac i Urednost radi smanjenja troškovi Općine Čepin. Postavio je pitanje predsjedniku Vijeća šta će poduzeti protiv načelnika s obzirom da ne poštuje Odluke Vijeća, a među ostalom i po pitanju kuće u Strossmayerovoj ulici.

Vijećnika Z. Bratića zanima tko je izdavač časopisa Čepin promo.

Vijećnik M. Brekalo moli da uđe u zapisnik da će jedna trećina vijećnika sada podnijeti zahtjev za sazivanje sjednice Općinskog vijeća Općine Čepin sukladno Poslovniku (članak 55.), vezano za poduzeće Komunalac Čepin d.o.o. i Urednost d.o.o., pročitao je predmetni zahtjev i predao ga u Općinu Čepin.

Odgovor su dali pročelnik K. Crnković, općinski načelnik D. Tonkovac, pročelnica M. Cvitkušić.

Sjednica je zaključena u 21,24 sati.

ZAPISNIČAR:

Mladenka Bagarić

KLASA: 021-05/20-01/19

URBROJ: 2158/05-20-3

Čepin, 17. prosinca 2020.

PREDSJEDNIK

OPĆINSKOG VIJEĆA

Robert Periša, dipl.oec.